TV-gids Donderdag 19 Mei 2016
JY LEES NOU TV-gids Donderdag 19 Mei 2016
16:30 Vallei Van Sluiers (kykNET & kie): Skuldige gewetes begin sy tol eis in talle verhoudings. Dit versuur vriendskappe, ondermyn vertroue, maar getrou aan die tradisies van die Vallei probeer almal dit ignoreer.
17:30 Skoonma-Se-Tong (VIA): ’n Man proe geblinddoek sy vrou en ma se kos – en moet dan sy gunsteling kies. Marius de Jager, sy ma, en sy skoonma, is in Amor Vittone se kombuis.
18:30 Getroud Met Rugby: Die Sepie (kykNET): Schalk en Fafa kom voor 'n moeilike besluit te staan. Koekie en Festus se planne met die leerlinglisensietoets misluk en die pompoms probeer vir Iva help met idees vir haar troue. Tommie se video behaal sukses op die internet.
18:30 7de Laan (SABC2): Sal Vince hom uit hierdie situasie kan kry? Errol beplan 'n romantiese aand vir 'n spesiale meisie.
19:30 Binnelanders (kykNET): Annalize waarsku Suzaan oor Eben, en Steve hoor Danny vra vrae oor hom. Ilse weet presies wat fout is met DJ, en Lexi en Danny deel 'n oomblik oor Shelton. Eben is duidelik nie bang vir Annelize nie.
20:30 Koekedoor (kykNET): Hierdie uitdaging maak vir Tanie Elizabeth veral nostalgies. Vir die tuisgebak-uitdaging moet 12 swart en wit klavier-kolwyntjies gemaak word, net soos die klawers. Dan volg die hoog-drama van die fyngebak-uitdaging.
22:00 kykNET Aktueel – Flits (kykNET): Ons gesels met Schalk Bezuidenhout en die broers, Nico en Almero Welgemoed, wat saam musiek, kuns en musiekvideos maak. Ons kyk ook 'n musiekblyspel, vind meer uit oor SnapChat en loer in by die Cannes rolprentfees.